Albanias bank

Albanias bank (albansk: Banka e Shqipërisë, eng: Bank of Albania) er sentralbanken i Albania. 

Historie
Albania har hatt sentralbank siden 1913. Den første sentralbanken var et samarbeide mellom regjeringen og de to bankene «Wienner Bank Verein» (Østerrike-Ungarn) og «Banca Commerciale Italiana» (Italia). 

Denne sentralbanken ble imidlertid erstattet i 1925 av «Banka Kombëtare e Shqipërisë»  (National Bank of Albania), deretter «Bankën e Shtetit Shqiptar» (State Bank of Albania) fra 1944, som fungerte både som sentralbank og kommersiell bank. Dette varte til 1992 da dagens Bank of Albania så dagens lys. 

Sentalbanksystemet i Albania kan imidlertid spores tilbake til 1863, da de første forsøkene på å etablere en sentralbank startet. 

Oppgaver og målsettinger
Bankens oppgaver i dag er bl.a:
 utarbeide og implementere landets pengepolitikk
 trykking av penger
 administrere statens reserver (statskassen)
 utarbeide og implementere landets valutapolitikk
 styre lisensene for å drive bankvirksomhet, og overvåker bankene i landet

Albanias pengepolitikk har som hovedmål å opprettholde en lav og stabil inflasjon.Albanias bank – Monetary Policy, goals and Instruments 

Sentralbanksjef
Pr desember 2025 er Gent Sejko sentralbanksjef, han ble utnevnt 5. februar 2015 og ble gjenvalgt for en ny femårsperiode i februar 2022.Albanias bank - The Governor of the Bank of Albania, besøkt 1. januar 2025. Første visesentralbanksjef Elisabeta Gjoni ble innsatt som fungerende sentralbanksjef i september 2014, da tidligere sentralbanksjef Ardian Fullani ble arrestert, i forbindelse med underslag gjort av en nyansatt i sentralbanken.Fox News - Albania's central bank governor fired after millions found missing, besøkt 27. oktober 2014.Dagens Næringsliv - Pågrepet etter tyveri fra sentralbankens kontanthvelv, besøkt 25. oktober 2014.Albanias bank - Press release , besøkt 25. oktober 2014.Business Monitor International - Scandal To Increase Corruption Fears , besøkt 25. oktober 2014. 

Luljeta Minxhozi er første visesentralbanksjef, hun overtok denne stillingen i januar 2019.Bank of Albaina - Luljeta Minxhozi - First Deputy Governor , besøkt 11. februar 2021.

Tidligere sentralbanksjefer:
Elisabeta Gjoni (september 2014 - februar 2015) (fungerende)
Ardian Fullani (2004-2014)
Prof. Dr. Shkëlqim Cani (1997–2004)
Qamil Tusha (1997 – 1997)
Kristaq Luniku (1994 – 1997)
Dylber Vrioni (1993 – 1994)
Ilir Hoti (1992 – 1993)

Se også
Liste over verdens sentralbanker

Referanser

Eksterne lenker


Kategori:Sentralbanker
Kategori:Albanias økonomi
Kategori:Etableringer i 1992